लापता छात्र का तीसरे दिन भी नहीं लगा सुराग
भास्कर न्यूज| मदनगंज-किशनगढ़.
राजहंसकॉलोनी क्षेत्र में कोचिंग क्लास से लौटने के बाद लापता छात्र का तीसरे दिन शुक्रवार को भी सुराग नहीं मिला। पुलिस ने स्कूल में छात्र सहपाठियों से साथियों से जानकारी ली।
मालूम हो कि मदनगंज थाना पुलिस में मझेला रोड भैरव नगर निवासी नरेंद्र सिंह ने रिपोर्ट दर्ज कराते हुए बताया कि उसका 15 वर्षीय पुत्र अभिषेक राठौड़ रोजाना की तरह वह सुबह राजहंस कॉलोनी क्षेत्र में कोचिंग कक्षा में पढ़ने के लिए स्कूटी लेकर निकला था। दोपहर 2.30 बजे अभिषेक कोचिंग पढ़कर निकला लेकिन वापस घर नहीं लौटा। पुलिस ने मुख्य चौराहे के पास बैंक के बाहर लगे सीसीटीवी कैमरे की फुटेज खंगाली। फुटेज में लापता हुआ छात्र अभिषेक राठौड़ स्कूटी पर अपने साथ दो छात्र को बैठाकर जाता दिख रहा है। हालांकि पुलिस को वो दोनों छात्र मिल गए लेकिन उनसे कोई जानकारी नहीं मिली। उन्हें छोड़कर अभिषेक ने रेलवे स्टेशन के पास माल गोदाम के बाहर स्कूटी खड़ी की। इसके बाद वह कहां गया कोई सुराग नहीं मिला।
किशनगढ़- लापता अभिषेक राठौड़।
hin_Deva bho_Deva hin_Deva hin_Deva bho_Deva